text: ছুড়ি-কাঁচি-ওষুধ নয়, হাসপাতালের অপারেশন থিয়েটারে মিললো কাঁচা চিংড়ি-মিষ্টি, মুড়ি-চানাচুর!
  আজ রবিবার,২৬ বৈশাখ, ১৪২৮ ৷ ৯ মে, ২০২১, রাত ৮:২০
  ❏ শুক্রবার, সেপ্টেম্বর ৭, ২০১৮ ☵ ঢাকা, দেশের খবর
  স্টাফ রিপোর্টার: রাজধানীর ধানমন্ডির প্যানোরোমা হাসপাতালে অভিযান চালাতে গিয়ে অপারেশন থিয়েটারে পাওয়া গেছে মিষ্টি, মুড়ি-চানাচুর। এমনকি কাঁচা চিংড়ি মাছ পড়ে আছে অপারেশন বেডে। বৃহস্পতিবার (০৬ সেপ্টেম্বর) রাতে এখানে অভিযান চালায় র‍্যাব ও ওষুধ প্রশাসন অধিদফতর।
  অপারেশন বেডের পাশে থাকা এমন চিত্র দেখে প্রতিক্রিয়ায় র‍্যাবের নির্বাহী ম্যাজিস্ট্রেট সারওয়ার আলম বলেন, 'একেবারেই অবিশ্বাস্য। হাসপাতালটির অপারেশন থিয়েটারে প্রচুর পরিমাণ মেয়াদোত্তীর্ণ ওষুধ, সার্জিক্যাল সামগ্রী ও স্যালাইন পাওয়া যায়।
  এর চেয়েও মারাত্মক ব্যাপার হচ্ছে তাদের অপারেশন থিয়েটারে মুড়ি, চানাচুর, চিনি, চা কফি, চিংড়ি ও রসের মিষ্টি রাখা ছিল যা একেবারেই অবিশ্বাস্য। এছাড়াও প্যাথলজি টেস্ট রিপোর্টে একই প্যাথলজিস্টের নামে আট রকম স্বাক্ষর। এসব অনিয়মের কারণে তাদের ১০ লাখ টাকা জরিমানা করা হয়।'